Stephen Harper

250ra|eta|maldekstra|Stephen Harper kaj George W. Bush kune faras medi-konferencon ĉe la Blanka Domo la 6-an de julio 2006
maldekstra|250ra|eta|Usona prezidento George W. Bush, meksika prezidento Vicente Fox kaj kanada ĉefministro Stephen Harper, dekstre, staras antaŭ la arĥeologiaj ruinoj de Chichen Itza ĵaŭdon, la 30-an de marto 2006.

Stephen Joseph HARPER (naskiĝis la  en Toronto (Ontario)) estis la 22-a ĉefministro de Kanado kaj gvidanto de la Konservisma Partio de Kanado. Li iĝis ĉefministro post kiam li gvidis la konservistojn al minoritata venko en la federacia balotado de januaro 2006, kiu finigis pli ol dekdu-jaran regadon far la Liberala Partio de Kanado.

Harper estis federacia deputito por la elektodistrikto Kalgario Sudokcidenta en Alberto ekde 2002, jam estinte deputito por Kalgario Okcidenta de 1993 ĝis 1997. Laŭ kanada kutimo, kiel ĉefministro, li ekhavis la titolon "La Tre Honorinda" dumvive.

Kiel fondinta membro de la Reformista Partio, li finis sian unuan deĵoron kiel deputito por gvidi la Nacian Koalicion de Civitanoj. En 2002 Stephen Harper transprenis de Stockwell Day estradon de la Kanada Alianco kaj revenis al la Ĉambro de Deputitoj kiel Opoziciestro. En 2003 li atingis interkonsenton kun Peter MacKay, estro de la Progresisma Konservisma Partio de Kanado, kunigis la Kanadan Aliancon kun la Progresisma Konservisma Partio por formi la Konservisman Partion de Kanado. Li elektiĝis la unua ne-provizora partiestro en marto de 2004.

 Fono 
Stephen Harper estas la plej aĝa el la tri filoj de Margaret Johnston and Joseph Harper (1927–2003), kontisto dungita de Imperial Oil. Harper iris al la lernejo ĉe Richview Collegiate Institute, mezlernejo en centra Etobicoke. Li diplomiĝis en 1978 kiel plej bona lernanto de sia jaro kun meza poentaro de 95.7%, kaj li reprezentis sian mezlernejon ĉe la televizia kviz-programo Reach for the Top. Harper mallonge studis ĉe la Universitato de Toronto antaŭ ol transloĝiĝi al Edmontono, kie li dungiĝis en la nafto-industrio kiel komputila programisto. Li poste studis ĉe la Universitato de Kalgario, kie li ricevis la magistran diplomon en ekonomiko. Harper estas la unua ĉefministro depost Lester B. Pearson kiu ne studis juron. Li restas forte ligita kun la Universitato de Kalgario kaj ofte prelegis tie.

Harper edziĝis al Laureen Teskey en 1993. Ili havas filon, Benjamin (naskiĝis en 1996), kaj filinon, Rachel (naskiĝis en 1999). Harper estas la tria ĉefministro, post Pierre Trudeau kaj John Turner, kiu sendis siajn gefilojn al Rockcliffe Park Public School, publika lernejo en Otavo. Stephen Harper regule ĉeestas diservojn ĉe la preĝejo East Gate Alliance en Otavo.

Harper havas plurajn hobiojn kaj partoprenis multajn arteventojn. Li estas fervora adepto de glaci-hokeo kaj la glacihokea teamo Calgary Flames, kaj li nuntempe verkas histori-libron pri la sporto.Intervjuo ĉe CBC Hockey Night In Canada, la 17-an de junio 2006. Lia patro ankaŭ estis verkisto.Joseph Harper estis avida kolektanto de ĉapoinsignoj de la Canadian Expeditionary Force kaj verkis libron pri ĉi tiu temo (eldonis far Service Publications). Harper ankaŭ konsentis ludi malgrandan rolon en la televidia (komedia) programo Corner Gas; la epizodo filmiĝis la 29-an de aŭgusto 2006 kaj dissendiĝos en la printempo de 2007.Don't quit your day job , The Regina Leader Post, 2006-08-30 Harper laŭdire posedas grandan kolektaĵon de gramofondiskoj kaj estas avida ŝatanto de la rokgrupoj The Beatles kaj AC/DC.

 Fontoj 
 William Johnson, Stephen Harper and the Future of Canada, McClelland & Stewart, 420 pp. (June 2005) ISBN 0-7710-4350-3
 Lloyd Mackey, The Pilgrimage of Stephen Harper, ECW Press, 221 pp. (August 2005) ISBN 1-55022-713-0

 Notoj 

 Eksteraj ligiloj 

 Prime Minister of Canada - Premier ministre du Canada, official website 
 Maclean's - Meet the Real Stephen Harper 
 CBC - The Conservative Leader
 Canadian Broadcasting Corporation.Canada Votes 2004: Stephen Harper.
 List of Federal Political Experience from the Library of Parliament 
 How'd They Vote? 
 Stephen Harper quotes

Kategorio:Kanadaj politikistoj
Kategorio:Konservativistoj
Kategorio:Anglaj kanadanoj
Kategorio:Ĉefministroj de Kanado